ΓΡΑΠΤΗ ΕΡΩΤΗΣΗ E-2809/01

υποβολή: Jean Lambert (Verts/ALE) προς την Επιτροπή

(10 Οκτωβρίου 2001)

Θέμα: Κατασκευή επιχείρησης εμφιάλωσης στην Taguluche, La Gomera (Κανάρια)

Αναφορικά με την ερώτησή μου Ρ-0360/00(1) σχετικά με την κατασκευή επιχείρησης εμφυάλωσης στην περιοχή Taguluche, La Gomera, Κανάρια, η Επιτροπή ανέφερε στις 7 Μαρτίου 2000 ότι θα λάβει τα απαραίτητα μέτρα για να εξασφαλίσει τη συμφωνία με την σχετική κοινοτική νομοθεσία.

Εφόσον δεν έχω ακόμη λάβει περαιτέρω πληροφορίες σχετικά με τη δράσητης Επιτροπής, θα ήθελα να ενημερωθώ για τα εξής:

- Εχει άραγε η Επιτροπή ερευνήσει τις αρνητικές από περιβαλλοντική άποψη επιπτώσεις του σχεδίου και έχει ως εκ τούτουπολογίσει εάν παραβιάζεται η οδηγία για τους φυσικούς οικοτόπους (92/43/ΕΟΚ)(2)· Το άρθρο 6 της οδηγίας αυτής δεν θα έπρεπε να εφαρμοσθεί για την προληπτική προστασία του χώρου·

- Εχει άραγε διεξαγάγει έρευνα όσον αφορά τη διαδικασία εκτίμησης των περιβαλλοντικών επιπτώσεων, λόγω του γεγονότος ότι δεν έγινε σωστόςπολογισμός σχετικά με ταπόγεια ύδατα, όπως αναφέρεται στην προηγούμενή μου ερώτηση·

- Ποια μέτρα έχει λάβει η Επιτροπή προκειμένου να εξασφαλίσει την προστασία του χώρου και την ορθή εφαρμογή των οδηγιών για τους Οικοτόπους και την εκτίμηση των περιβαλλοντικών επιπτώσεων (97/11/ΕΟΚ)(3)·

- Ποια συνέχεια έδωσε η Επιτροπή στη διαμαρτυρία που έλαβε για το ίδιο θέμα (Ρ-1999/4875)·

- Θα ήταν διατεθειμένη η Επιτροπή να αποστείλει αντιπροσωπεία στη La Gomera για να διερευνήσει την πραγματική επίπτωση του σχεδίου αυτού στο περιβάλλον καθώς και στην τοπική αγροτική δραστηριότητα·

(1) ΕΕ C 330 E της 21.11.2000, σελ. 137.

(2) ΕΕ L 206 της 22.7.1992, σελ. 7.

(3) ΕΕ L 73 της 14.3.1997, σελ. 5.

Κοινή απάντησητου κ. Wallstrm εξ ονόματος της Επιτροπήςστις γραπτές ερωτήσεις E-2616/01 και E-2809/01

(12 Νοεμβρίου 2001)

Η οδηγία 85/337/CEE του Συμβουλίου, της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον(1), η οποία τροποποιήθηκε από την οδηγία 97/11/ΕΚ του Συμβουλίου, της 3ης Μαρτίου 1997(2), δεν ισχύει στην περίπτωση στην οποία αναφέρεται το Αξιότιμο Μέλος του Κοινοβουλίου, διότι το εν λόγω έργο δεν περιλαμβάνεται στα παραρτήματα της οδηγίας αυτής.

Μολαταύτα, όπως έχει καταδειχθεί στις απαντήσεις στις προαναφερθείσες γραπτές ερωτήσεις, το έργο αυτό μπορεί να θίξει τους φυσικούς τόπους Taguluche και Lomo del Carretn, οι οποίοι έχουν συμπεριληφθεί από τις ισπανικές αρχές στον εθνικό τους κατάλογο τόπων κοινοτικής σημασίας που μπορούν στο μέλλον να ενταχθούν στο δίκτυο Natura 2000, δυνάμει της οδηγίας 92/43/ΕΟΚ του Συμβουλίου, της 21ης Μαΐου 1992, για τη διατήρηση των φυσικών οικοτόπων καθώς και της άγριας πανίδας και χλωρίδας(3).

Στο πλαίσιο της εξέτασης της καταγγελίας 99/4875, η Επιτροπή απευθύνθηκε στις ισπανικές αρχές προκειμένου να ζητήσει να τηςποβληθούν οι παρατηρήσεις τους επί των καταγγελλομένων γεγονότων και να καθορίσει εάν το εν λόγω έργο μπορεί να έχει σημαντικές επιπτώσεις επί των προαναφερθέντων τόπων, δεδομένων των στόχων της οδηγίας 92/43/ΕΟΚ, περίπτωση κατά την οποία πρέπει να εφαρμοστεί η διαδικασία που προβλέπεται στο άρθρο 6. Η απάντηση των ισπανικών αρχών καθώς και οι επιπλέον πληροφορίες που παρέχονται από τον καταγγέλλοντα αποτελούν αντικείμενο ανάλυσης από την Επιτροπή.

Πρέπει να τονιστεί ότι μετά από την εξέταση του φακέλου και ενόψει των ενδεχόμενων σημαντικών επιπτώσεων του έργου, στάλθηκε νέα επιστολή στις ισπανικές αρχές προκειμένου να τους ζητηθούν επιπλέον πληροφορίες σχετικά με τις επιπτώσεις του εν λόγω έργου στη ζώνη και σχετικά με την πραγματοποιηθείσα αξιολόγηση των εναλλακτικών λύσεων. Η απάντηση των ισπανικών αρχών δεν έχει ακόμη παραληφθεί. Ο καταγγέλλων πληροφορήθηκε από την Επιτροπή το τι προηγήθηκε.

Όσον αφορά την επίσκεψη αντιπροσωπείας της Επιτροπής στη La Gomera προκειμένου να εξακριβώσει τις πραγματικές επιπτώσεις των εργασιών, πρέπει να σημειωθεί ότι η Επιτροπή δεν έχει αρμοδιότητες επιθεώρησης στον τομέα του περιβάλλοντος.

(1) ΕΕ L 175 της 5.7.1985.

(2) ΕΕ L 73 της 14.3.1997.

(3) ΕΕ L 206 της 22.7.1992.